open-index/open-wikipedia-markdown huggingface dataset:
Telesat Canada

**Telesat Canada** on kanadalainen satelliittitietoliikenneyhtiö, joka perustettiin 2. toukokuuta 1969. Yhtiön pääkonttori on Ottawassa. 

Nykyisin Telesat levittää yli 200 televisiokanavaa Kanadaan ja sen linkkikapasiteettia käyttävät muiden muassa Bell TV- ja Shaw Direct-tietoliikenneyhtiöt. 

## Historia
Telesat laukaisi Anik A1-tietoliikennesatelliitin vuonna 1972. Se oli INTELSATin ja Neuvostoliiton tietoliikennsatelliittien jälkeen avaus satelliittitietoliikenteen laajenemisessa. Kanadalaiset ovat luoneet siitä oman "ensimmäinen maailmassa"-luokan: Anik oli ensimmäinen kansallinen GEO-radan satelliitti, jota operoi liikeyritys. Kanadan valtion subvention tasosta ei yleensä tässä yhteydessä puhuta, Yhdysvaltain ja Neuvostoliiton kohdalla valtion suuri tuki oli ilmiselvää. Anik A1:n toiminta päättyi vuonna 1981. 

## Omistus
Sen omisti pitkään BCE Inc. (eli entinen Bell Canada Enterprises), joka myi vuonna 2007 omituksensa Loralille ja kanadalaiselle eläkekassalle 2,5 miljardin dollarin hintaan.

Pitkään konkurssisaneerauksessa ollut yhdysvaltalainen Loral-satelliittitietoliikenneyhtiö ja Kanadan julkisen sektorin työntekijöiden eläkekassa PSP Investments päättivät vuoden 2006 lopussa ostaa Telesatin osakkeet noin 2,5 miljardin Yhdysvaltain dollarin hintaan. Kauppa toteutui vuoden 2007 lopussa. Marraskuussa 2010 Telesat Canada aikoi myydä osakkeitaan pörssissä. Kanadan hallitus on sallinut sen, että yritys voisi siirtyä kokonaankin ulkomaalaisomistukseen. Helmikuussa 2011 kuitenkin sekä Eutelsat että SES totesivat julkisesti, ettei kumpikaan niistä aio maksa kuutta miljardia dollaria Telesatin osakkeista. Yhtiö osti maaliskuun alussa pääomistajansa Loralin omistamaa satelliittikapasitteettia 60 miljoonalla dollarilla. 

## Satelliitit

* Anik A1 - 1972
* Anik A2 - 1973
* Anik A3 - 1975
* Anik B - 1978
* Anik D1 - 1982 - 1991
* Anik C3 - 1982
* Anik C2 - 1983 - myyty Paracom S.A.:lle vuonna 1993
* Anik D2 - 1984 - myyty GE Americom:lle vuonna 1991 ja edelleen ARABSATille vuonna 1993
* Anik C1 - 1985 - myyty Paracom S.A.:lle 1993 ja käyttö päättynyt vuonna 2003
* Anik E2 - 1991
* Anik E1 - 1991
* MSAT - 1996
* Telstar 12 - 13.10.1999
* Nimiq 1 - 20.5.1999
* Anik F1 - 21.11.2000
* Nimiq 2 - 29.12.2002
* Telstar 14 - 10.1.2004
* Telstar 18 - 18.6.2004
* Anik F2 - 17.7.2004
* Anik F1R - 8.9.2005
* Anik F3 - 9.4.2007
* Nimiq 4 - 20.9.2008
* Telstar 11N - 26.2.2009
* Nimiq 5 - 18.9.2009
* Nimiq 6 - on tilattu vuoden 2009 lopussa Space Systems/Loral (SS/L) yhtiöltä ja sen linkkikapasiteetin vuokraa kokonaisuudessaan Bell TV, eli omistaja toteuttaa satelliitin ja entinen omistaja vuokraa sen kapasiteetin.
* Telstar 14R/Estrela do Sul 2 laukaistiin 21.5.2011, mutta sen toinen aurinkopaneli ei auennut ja satelliitin lähetysteho jää vajavaiseksi, joka oli osaltaan takaisku lännen pyrkimykselle vallata Etelä-Amerikan TV-viestintä haltuunsa. 

## Katso myös
* Tietoliikennesatelliitti

## Lähteet

## Aiheesta muualla
* Telesat Canada website
Naamijoki

**Naamijoki** voi tarkoittaa seuraavia maantieteellisiä kohteita:

* Naamijoki, kylä Pellon kunnassa
* Naamijoki, joki Pellon kunnassa
* Naamijoen rautatieasema, lakkautettu rautatieliikennepaikka Pellon kunnassa.
Naamijoki (Pello)

**Naamijoki** on kylä Pellon kunnassa Lapin läänissä. Kylä sijaitsee noin 18 kilometrin päässä Pellon keskustaajamasta pohjoiseen Väylänvarrentie-nimisen yhdystien 9381 ja Kolarin radan varrella paikassa, jossa saman niminen joki laskee Tornionjokeen. Kylässä on aiemmin ollut oma rautatieasema. Naamijoelta johtaa Orankitie-niminen paikallistie Orajärven kylään, joka sijaitsee Pellosta Kolariin johtavan valtatien 21 varrella.

Vuonna 1885 perustettu Rantakankaan kruununtila oli kylän ensimmäinen talo. Tila autioitui vuoden 1900 tienoilla. 1930-luvun alussa perustettiin Naamijoen ja Orangin kylien alueille asutustiloja, joista kaksi sijaitsi Naamijoella. Kylän asutus laajeni sodan jälkeen 1940-luvun lopulla, kun kylälle perustettiin neljä uutta ns. rintamamiestilaa.

Naamijokisuulla toimi aikanaan myös tulliasema. Vanhan tulliaseman tilat ovat nykyisin Metsähallituksen palveluyrityksen käytössä vapaa-ajankohteena nimellä Joppikämppä. Kylällä toimii myös muita majoitus- ja palvelutoimintaa harjoittavia yrityksiä. Kylällä on lisäksi maataloutta harjoittavia tiloja ja kalankasvatus- ja jalostusyritys.

Naamijoen seudun aktiivisuuden ansiosta saatiin valtuuston vastustuksesta huolimatta vuonna 1953 aikaan Orangin koulu, kun oppilaita oli ilmaantunut 30. Koulu kuitenkin lopetettiin 1962 koulukuljetusten alkaessa.

## Lähteet

## Aiheesta muualla
*Jokivartisten kyläseura
*Naamisuvanto
*Joppikämppä
Kolmastoista kerta

**Kolmastoista kerta** on vuonna 1977 julkaistu Irwin Goodmanin albumi. Levyn suurin hitti oli "Manu, vippaa muutama markka".

## Kappaleet
Kaikki kappaleet säveltänyt Rudolf Holtz, sanoittanut Vexi Salmi nimellä **Emil von Retee** ja sovittanut Paul Fagerlund.

# 
# 
# 
# 
# 
# 
# 
# 
# 
# 
# 
# 

## Muusikot
* Irwin Goodman – laulu
* Paul Fagerlund – kapellimestari, kosketinsoittimet
* Arto Alaspää – taustalaulu (2, 10, 12)
* Maija Hapuoja – taustalaulu (1, 3, 5, 7)
* Kai Lind – taustalaulu (1, 3, 7, 12)
* Martti Metsäketo – taustalaulu (1–3, 7, 10, 12)
* Irina Milan – taustalaulu (2, 5, 10)
* Irma Tapio – taustalaulu (1–3, 5, 7, 10)
* Kaj Backlund ja Markku Johansson – trumpetit (10, 12)
* Tom Bildo ja Mircea Stan – pasuunat (10, 12)
* Pentti Lahti – saksofoni (10, 12)
* Tapani ”Nappi” Ikonen ja Ilpo Kallio – rummut ja lyömäsoittimet
* Aaro Kurkela – harmonikka (1, 7, 11)
* Taito Vainio – harmonikka (5, 10)
* Heikki Laurila – kitara
* Heikki ”Häkä” Virtanen – basso

## Lähteet
Cha cha cha (Irwin Goodmanin albumi)

**Cha cha cha** on Irwin Goodmanin albumi. Se julkaistiin levy-yhtiö Fazerin viivyttelyjen jälkeen talvella 1978, vaikka materiaali oli saatu valmiiksi jo kauan ennen sitä. Tyylillisesti albumi edustaa pääasiassa iskelmämusiikkia.

Albumilta julkaistiin kaksi singleä, *Silirimpsis / Kun kantti kestää* sekä *Cha cha cha / Tää elämä on lyhyt*. Ne molemmat ilmestyivät jo vuoden 1977 puolella. Molempien singlejen A-puolet jäivät varsin vaatimattomalle huomiolle, muiden kappaleiden jäädessä täysin pimentoon. Albumin nimikappaleella Goodman pyrki Syksyn sävel -kilpailuun, mutta ei yltänyt loppukilpailuun asti.

Goodmanin kappaleiden sanoittajan, Vexi Salmen, mukaan Goodmanin albumien työstäminen oli *Cha cha chan* aikoihin muuttunut ”tehtailuksi”, sillä niiden päätarkoituksena oli levy-yhtiön kanssa tehdyn sopimuksen edellyttämien julkaisujen nopeasti valmiiksi saaminen, ja sitä kautta sopimuksesta vapautuminen. *Cha cha cha* olikin viimeinen Fazer Finnlevyn julkaisema Irwin-levy. 

## Kappaleet
# 
# 
# 
# 
# 
#
# 
# 
# 
# 
# 
# 

## Muusikot
* Irwin Goodman – laulu
* Kai Lind ja Martti Metsäketo – taustalaulu (1, 2, 4, 6–11)
* Irina Milan ja Irma Tapio – taustalaulu (1–4, 6–11)) 
* Paul Fagerlund – kapellimestari, kosketinsoittimet, harmonikka (5)
* Esa Katajavuori – piano (3, 4, 6, 7, 9, 11)
* Juhani Aalto ja Tom Bildo – pasuunat (1, 2, 4, 8)
* Unto Haapa-aho – saksofonit (1, 2, 4, 8), bassoklarinetti (5, 10)
* Pentti Lahti – saksofonit (1, 4, 7, 8), huilu (2, 3, 5, 9, 10)
* Eero Jantunen – käyrätorvi (6, 9)
* Markku Johansson ja Simo Salminen – trumpetit (1, 2, 4, 8, 11, 12)
* Juha Björninen – kitarat (1, 3, 4, 6, 8, 9, 11, 12)
* Heikki Laurila – kitarat
* Tapani ”Nappi” Ikonen – rummut ja lyömäsoittimet
* tunnistamaton muusikko – lyömäsoittimet (1, 2)
* Heikki ”Häkä” Virtanen – basso
¨

## Arvioita

Nuortenlehti *[[Help (lehti)|Help]]* käsitteli albumia toukokuun 1978 numerossaan:

*Irwin Goodman – Kehdosta hautaan* -kirjan kirjoittajan Juha Rantalan mukaan Goodmanin levyjen taso oli vuoden 1976 *[[Häirikkö (albumi)|Häiriköstä]]* *Cha cha chahan* tultaessa laskenut jyrkästi.

## Lähteet
Korisliigan vuoden erotuomari

**Vuoden erotuomarin** valitsevat vuosittain SM-joukkueiden päävalmentajat ja kapteenit.

## Vuoden erotuomarit

## Lähteet
* Suomen Koripalloliiton tilastopalvelu
Korisliigan paras kuudes pelaaja

**Vuoden parhaan kuudennen pelaajan** valitsevat vuosittain SM-joukkueiden päävalmentajat ja kapteenit.
Kuudenneksi pelaajaksi kutsutaan pelaajaa, joka ei kuulu aloitusviisikkoon mutta tulee kentälle vaihdoissa muita useammin.

## Vuoden parhaat kuudennet pelaajat

## Lähteet
* Suomen Koripalloliiton tilastopalvelu
Naamijoen rautatieasema

**Naamijoen rautatieasema** () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Pellon kunnassa Naamijoen kylässä Naamijoen etelärannalla Haapasuvannon kohdalla noin 16 kilometriä Pellon rautatieasemalta pohjoiseen. Liikennepaikka otettiin käyttöön 1. joulukuuta 1965, kun Pellon ja Sieppijärven välinen rataosuus valmistui. Liikennepaikalla kuormattiin pääasiassa puuta, mutta se lakkautettiin liikenteen vähyyden vuoksi 3. joulukuuta 2003. Ratapiha on purettu.

## Lähteet
Love for Sale

**Love for Sale** on saksalaisen diskoyhtye Boney M:n vuonna 1977 julkaistu toinen albumi. Se sisältää singlehitit ”Ma Baker” ja ”Belfast”. Albumi nousi listaykköseksi Länsi-Saksan lisäksi ainakin Ranskassa, Suomessa (19 viikkoa), Ruotsissa (5 viikkoa) ja Itävallassa (2 viikkoa).

## Kappaleet
**A-puoli**
#
#
#
#
#
**B-puoli**
#
#
#
#
#

## Kokoonpano

*Liz Mitchell &ndash; laulu, taustalaulu
*Marcia Barrett &ndash; laulu, taustalaulu
*Frank Farian &ndash; laulu kappaleessa ”Gloria, Can You Waddle”, taustalaulu 
*Linda Blake &ndash; Ma Bakerin ääni kappaleessa ”Ma Baker”
*Bill Swisher &ndash; kertoja kappaleessa ”Ma Baker”
*Gary Unwinn &ndash; bassokitara
*Keith Forsey &ndash; rummut
*Todd Canedy &ndash; rummut
*Nick Woodland &ndash; kitara
*Johan Daansen &ndash; kitara
*Thor Baldursson &ndash; kosketinsoittimet
*The Black Beautiful Circus &ndash; esiintyy kappaleissa ”Gloria, Can You Waddle” ja ”Still I'm Sad”

## Lähteet
Dirly dirly dee

**Dirly dirly dee** on vuonna 1985 julkaistu Irwin Goodmanin albumi. Albumin suurin hitti oli nimikkokappale "Dirly dirly dee". Irwin osallistui kappaleella "Sepalus auki" Syksyn säveleen ja voitti lehdistön suosikki -palkinnon, mutta jäi itse kisassa viimeiseksi.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Muusikot
* Irwin Goodman – laulu
* Anita Pajunen – taustalaulu (7)
* Kassu Halonen – kapellimestari, kosketinsoittimet, taustalaulu
* Jori Sivonen – syntetisaattorit (7)
* Vesa Aaltonen – rummut (1–9, 11)
* Jari-Pekka ”Jartsa” Karvonen – rummut (10, 12)
* Esko Heikkinen – trumpetti (1, 9)
* Pepa Päivinen – saksofoni (1, 8–10)
* Mircea Stan – pasuuna (1, 9)
* Pekka Helin – basso (10, 12)
* Harri Merilahti – basso (1–6, 8, 9, 11)
* Janne Louhivuori – kitarat

Kappaleissa 1, 2, 5, 9 ja 12 tunnistamattomat taustalaulajat.

## Lähteet
Viestiaselaji

**Viestiaselaji** on eri puolustushaaroissa esiintyvä aselaji, jonka tehtävänä on suunnitella, perustaa ja ylläpitää viestiverkkoja sotilastoiminnan johtamisen mahdollistamiseksi. Viestiaselaji luetaan ilmatorjunta-aselajin, tykistöaselajin, pioneeriaselajin jne. tapaan taistelua tukeviin aselajeihin. Maavoimien lisäksi myös merivoimilla ja ilmavoimilla on omat viestiaselajinsa toimintansa tarpeiden mukaan. Ilmavoimien viestiaselaji kehittyi voimakkaasti toisen maailmansodan aikana käsittäen jopa oman radiotiedustelun.

## Merkinanto lipuin tai lyhdyin
Merkinanto on ollut sotilaallisessa mielessä sotilasviestitoimintaa, johon on tarvittu siihen erikoistunut sotilas. Yhdysvalloissa lääkintämajuri Albert James Myer kehitti lippujen heiluttamiseen () tavaksi kenttäviestiä. Yhdysvaltain armeija, maavoimat, nimitti 1858 johtokunnan tutkimaan asiaa: *the principles and plans of the signalling, mode of use in the field, and course to be pursued in introducing to the army*. Huktikuussa 1859 New Yorkin satamassa kokeiltuun Myerin järjetelmään oltiin tyytyväisiä ja Yhdysvaltain sotaministeri John Buchanan Floyd ehdotti kongressille, että se otetaan käyttöön. Albert James Myerista tuli Yhdysvaltain armeijan viestitoiminnan pääviestiupseeri (). Myerin järjestelmä otettiin palveluskäyttöön 21. kesäkuuta 1860. Albert Myer oli perustetun viestiaselajin johtava ja samalla ainut upseeri. Ensimmäisen kerran Myerin järjestelmää käytettiin sodassa navajoja vastaan alkuvuodesta 1860.

Meyerin järjestelmässä heiluteltiin päivisin valoisaan aikaan lippua ja öisin lyhtyjä. Ensimmäistä kertaa järjestelmää käytettiin tulenjohtamiseen sodassa Yhdysvaltain sisällissodassa Fort Woolissa Fort Monroeen ampumiseksi. 

Varsinaisesti Yhdysvaltain viestiaselajin viestijoukot perustettiin vasta Yhdysvaltain sisällissodan jatkuttua 3. maaliskuuta 1863.

Jo tätä ennen oli monilla erilaisilla lipuilla annettu lippumerkkejä toisille aluksille merenkulussa, mutta Meyerin järjestelmä oli erilainen.

Euroopassa Saksassa viestiaselaji muodostui toisen teknisen aselajin, pioneeriaselajin yhteyteen, kun 25. maaliskuuta 1899 perustettiin Preussin Neupreußische Pionierbataillonen yhteyteen Telegraphentruppe eli sähkötysjoukot. 

Jääkäripataljoona 27:ään perustettiin suomalaisille oma tiedonanto-osasto.

## Suomen sotaväki ja puolustusvoimat

Tiedonantamista varten perustettiin tiedonantokomppanioita ja merkinantoa varten kipinälennätinlaitos. Käsitteenä viesti suomen kielessä on muodostunut vasta 1926, vaikka tiedonantaminen, kenttäviestitoiminnan puhelintoiminta ja merkinantaminen, kenttäviestitoiminnan radiotoiminta, pidettiin Suomen puolustusvoimissa erillään vielä vuoteen 1930 saakka, jolloin merkinannon kenttälennätinpataljoona ja radiopataljoona muutettiin viestipataljoona 1:ksi ja viestipataljoona 2:ksi, joissa kummassakin annettiin aikaisempien tiedonantokomppanioiden tapaan sotilaspuhelinopetusta yksissä joukko-osastoissa. Yhdeksi joukko-osastoksi joukkoyksiköt yhdistettiin 1934.

Suomessa viestiaselaji muodostui toisesta teknisestä aselajista, pioneeriaselajista riippumattomaksi aselajiksi vasta lokakuussa 1939.

## Lähteet

## Aiheesta muualla
Dumas

**Dumas** on useiden henkilöiden sukunimi:

## Taide

* Alexandre Dumas vanhempi (1802–1870), ranskalainen kirjailija
* Alexandre Dumas nuorempi (1824–1895), ranskalainen kirjailija, edellisen poika
* Edward Canfor-Dumas (s. 1957), englantilainen käsikirjoittaja ja romaanikirjailija
* Henry Dumas (1934–1968), yhdysvaltalainen kirjailija
* Jerry Dumas (1930–2016), yhdysvaltalainen sarjakuvapiirtäjä
* Marlene Dumas (s. 1953), eteläafrikkalainen kuvataiteilija
* Steve Dumas (s. 1979), kanadalainen laulaja

## Tiede

* Jean-Baptiste Dumas (1800–1884), ranskalainen kemisti
* Frédéric Dumas (1913–1991), ranskalainen laitesukelluksen pioneeri
* Georges Dumas (1866–1946), ranskalainen psykologi
* Dumas Malone (1892–1968), yhdysvaltalainen historioitsija

## Urheilu

* Amy Dumas (s. 1975), yhdysvaltalainen showpainija
* Charles Dumas (1937–2004), yhdysvaltalainen korkeushyppääjä
* Franck Dumas (s. 1968), ranskalainen jalkapallovalmentaja ja entinen pelaaja
* Frédéric Dumas (1913–1991), ranskalainen sukeltaja
* Romain Dumas (s. 1977), ranskalainen moottoriurheilija
* Vito Dumas (1900–1965), argentiinalainen purjehtija

## Politiikka

* Joseph Dumas (1875–1950), kanadalainen poliitikko
* Maurice Dumas (1927–2015), kanadalainen professori ja poliitikko
* Roland Dumas (1922–2024), ranskalainen poliitikko
* Thomas-Alexandre Dumas (1762–1806), ranskalainen kenraali, Alexandre Dumas vanhemman isä

## Kirkko

* Pierre-André Dumas (s. 1962), haitilainen katolinen piispa

## Paikannimet

* Dumas, Arkansas
* Dumas, Mississippi
* Dumas, Texas
* Alexandre Dumas (Pariisin metro)
Anita Moen

**Anita Moen** (s. 31. elokuuta 1967 Elverum, Norja, käyttänyt myös sukunimeä *Moen-Guidon*) on norjalainen entinen hiihtäjä ja moninkertainen arvokisamitalisti.

Suurin osa Moenin arvokisamitaleista tuli viestihiihdosta. Olympialaisista hän saavutti viestihopeaa kolmesti peräkkäin: 1994 Lillehammerista, 1998 Naganosta ja 2002 Salt Lake Citystä. Lisäksi hän saavutti kaksi henkilökohtaista olympiapronssia: 1998 Naganosta 15 kilometrin perinteisen hiihtotavan kilpailusta ja 2002 Salt Lake Citystä sprinttihiihdosta.

MM-kisoissa Moen saavutti Norjan viestijoukkueessa kolme hopeaa (1995 Thunder Bay, 2001 Lahti ja 2003 Val di Fiemme) sekä yhden pronssin (1993 Falun). MM-kisoissa hänen parhaaksi henkilökohtaisen kilpailun sijoituksekseen jäi vuoden 1997 Trondheimin MM-kisojen 30 kilometrin perinteisen hiihtotavan kilpailun viides sija. 

Maailmancupin kisoista Moen saavutti kolme henkilökohtaista osakilpailuvoittoa, joista kaksi sprinttikisoista. Sprintin kokonaismaailmancupissa hän oli toinen kausina 1999/00 ja 2001/02. Lisäksi hän oli kaksi kertaa mukana voittamassa maailmancupin osakilpailua viestijoukkueessa.

## Lähteet
*
Catherine Cusack

**Catherine Cusack** (s. 21. joulukuuta 1968, Lontoo, Yhdistynyt kuningaskunta) on brittiläis-irlantilainen näyttelijä. Hän on edesmenneen näyttelijä Cyril Cusackin neljäs tytär sekä näyttelijöiden Sinéad, Sorcha ja Niamh Cusackin sisarpuoli.

Cusack hyväksyttiin Royal Holloway and Bedford New Collegeen, mutta hän siirtyi työskentelemään lontoolaiseen Tricycle Theatreen. Cusackin ensimmäinen varsinainen näyttelijän rooli oli Brendan Behanin näytelmässä *The Hostage*, ennen kuin hän siirtyi näyttelemään BBC:n tuottamaan televisiosarjaan *Sophia and Constance*. Hän on myös näytellyt televisiosarjoissa *[[Doctor Who]]*, *[[Coronation Street]]* ja *[[Elämää Ballykissangelissa]]* sekä elokuvissa *The Lonely Passion of Judith Hearne* ja *[[Finding Neverland – tarinan lähteillä]]*.

## Aiheesta muualla
*
Saint Vincent ja Grenadiinien maantiede

**Saint Vincentin ja Grenadiinien** saarivaltio koostuu Saint Vincentin pääsaaresta ja Pohjois-Grenadiinien saaristosta. Saaret kuuluvat Karibian Pieniin-Antilleihin ja ovat suurimmaksi osaksi tuliperäisiä.

Valtion kokonaispinta-ala on 389 km², josta peräti 344 km² on Saint Vincentin saarta.

## Saint Vincent

Saint Vincent on vuoristoinen saari, jonka maisemaa hallitsee pohjois-eteläsuunnassa oleva vuorijono. Sen ja samalla myös koko valtion korkein huippu on tulivuori La Soufrière (1234 m), joka on edelleen aktiivinen. Se aiheutti suurta tuhoa 1891, vuonna 1902 sen purkaus tappoi 2000 ihmistä, ja vuoden 1979 purkaus vahingoitti saaren maataloutta ja turismia. Vuorten rinteitä saaren itäpuolella peittävät tiheät metsät, joita halkovat useat joet ja purot.

Saarella sijaitsee Saint Vincentin ja Grenadiinien pääkaupunki Kingstown. Muita isoja asutuskeskuksia saarella ovat Georgetown ja Chateaubelair.

## Grenadiinit

Saint Vincentiin ja Grenadiineihin kuuluu Grenadiinien saariryhmästä Pohjois-Grenadiinit. Suurin osa niistä on korallisaaria. Joitakin saaria kutsutaan osuvasti nimellä "All Awash Island" (), koska välillä ne jäävät kokonaan veden alle. Grenadiinit muodostavat oman kuntansa (*parish*), jonka pääkaupunki on Port Elizabeth Bequian saarella.

Pohjois-Grenadiinien saaret pohjoisesta etelään:
* Young Island
* Bequia
* Petite Nevis
* Quatre
* Bettowia
* Baliceaux
* Mustique 
* Petite Mustique 
* Savan 
* Petite Canouan
* Canouan
* Mayreau
* Tobago Cays
* Union Island
* Petit Saint Vincent
* Palm Island

## Ilmasto
Vakaat pasaatituulet leudontavat muutoin saarella vallitsevaa trooppista ilmastoa. Saaristossa on sadekausi touko–marraskuussa. Hurrikaanit voivat yltää Saint Vincentille ja Grenadiineille; viimeisin hurrikkaani iski vuonna 1980.

## Lähteet
*
Fredrik Lång

**Fredrik Lång** (s. 9. maaliskuuta 1947 Närpiö) on suomenruotsalainen kirjailija ja filosofian tohtori. Lång on naimisissa Sunniva Draken kanssa. Heillä on kolme lasta: Fredrika ja Markus Drake sekä Andreas Lång.

## Teokset

* Ockupationen, 1978
* När Thales myntade uttryck, en bok om det sakliga tänkandets uppkomst, 1982
* Sabotaget, roman, 1983
* Sommaren med Sue, en komedi,1984
* Industrialiserade medvetandet, arbete och rationalitet från Platon till Nietzsche, Fredrik Lång. 1986
* Återblick - nu, dikter och epigram,1986
* Egologier, interna samtal, 1986. 
* Pengor, ett libretto, 1987
* Porträttet av direktör Rask, en tragedi, 1988
* Bagges italienska resa, roman, 1991
* Kärlek utan nåd, tre variationer på ett tema,1992
* I dessa tider, aforismer, 1994
* Finska mannens sorg, 1996
* För några stockars skull, 1998
* Bild och tanke, om det kategoriala seendets genesis, 1999
* Något som liknar en roman, 2000
* Vägen, vandringen och livet, om platser, resor 1990-2000, 2001
* Äktenskapliga komedin, 2002
* Ryska kusinen, roman, 2003
* Mitt liv som Pythagoras, 2005
* Hålla hus, 2006
* Porträttet av direktör Rask, 2007
* Dick, Docenten och Jane, 2009
* Jaget, duet och kärleken, 2010
* Av vad är lycka, 2012
* Flickorna på Nappari, 2013
* Den stora historien, 2014
* Ansiktet i månen, 2016
* Flykten från Mosul, 2016
* Basim min kära, 2018
* Geosofi eller Bilder på en utställning, 2020

### Suomennetut teokset
* *Kesä ja Sue*, komedia, alkuteos: Sommaren med Sue, suom. Anne Valkonen ja Erja Tenhonen. Gaudeamus, 1986
* *Johtaja Raskin muotokuva*, tragedia, alkuteos: Porträttet av direktör Rask, suom. Kaarina Ripatti. Kirjayhtymä, 1990
* *Ajatuksen ja tunteen matka*, alkuteos: Bagges italienska resa, eller, Tankens och känslans roman, suom. Kaarina Ripatti. Kirjayhtymä, 1991
* *Kärsivä mies ei rakastu*, alkuteos: Något som liknar en roman, 2000, suom. Marja Kyrö. Tammi, 2001 
* *Venäjän serkku*, alkuteos: Ryska kusinen, suom. Marja Kyrö. Tammi, 2003
* *Elämäni Pythagoraana*, alkuteos: Mitt liv som Pythagoras, suom. Marja Kyrö. Tammi, 2005
* *[[Minä, Dosentti ja Jane]]*, alkuteos: Dick, Docenten och Jane, suom. Marja Kyrö. Tammi, 2009.
* *Kuva ja ajatus*. Alkuteos: Bild och tanke, om det kategoriala seendets genesis, 1999. Suom. Jarkko S. Tuusvuori. Tampere: niin & näin, 2017.

## Lähteet

## Aiheesta muualla
*
Volksgrenadier

**Volksgrenadier-divisioonat** oli nimitys, joka annettiin toisessa maailmansodassa syksyllä 1944 useille saksalaisille jalkaväkidivisioonille lähinnä psykologisista ja moraalisista syistä. Uudetkin jalkaväkidivisioonat saivat nimityksen ”Volksgrenadier” eli kansankrenatööri. Volksgrenadier-divisioona oli käytännössä jalkaväkidivisioona. Volksgrenadier-divisioonia käytettiin Ardennien taistelussa loppuvuonna 1944.

Termi sekoitetaan usein termiin ”Volkssturm”.
Cyril Norman Hinshelwood

**Cyril Norman Hilshelwood** (19. kesäkuuta 1897 Lontoo – 9. lokakuuta 1967) oli brittiläinen reaktiokineetikko. Hänet palkittiin Nobelin kemianpalkinnolla vuonna 1956 kemiallisen reaktion mekanismin selvittämisestä. Vuoden 1956 palkinto oli jaettu Hilshelwoodin ja Nikolai Semjonovin kesken.

## Akateeminen ura

Hinshelwood oli ensimmäisen maailmansodan aikana kemistinä räjähdysainetehtaassa. Hän aloitti sodan jälkeen kemian opiskelut Westminsterissa. Seuraavana vuonna hän toimi opinto-ohjaajana ja opetti Balliol College:ssa kemian opintoja aloittaneita opiskelijoita ja myöhemmin hän oli Trinity College:ssa vanhempana opettajana. Vuonna 1937 hänet nimitettiin kemian professoriksi Oxfordin yliopistoon (Dr Lee -professuuri), ja tätä asemaa hän piti vuoteen 1964. Hinshelwood oli puheenjohtaja useassa järjestössä: Chemical Society, Royal Society  ja Classical Association. Hänet aateloitiin v. 1948 ja v. 1960 nimitettiin ansioritarikuntaan. Vuonna 1962 Hinshelwoodille myönnettiin Copley-mitali ja v. 1966 Dalton-mitali.

## Tieteellinen työ

Suurin osa Hinshelwoodin tieteellisestä työstä on ollut reaktiokinetiikkaa, johon hän suuntautui aloittaessaan 1920-luvulla tutkia kaasureaktioita. Näiden uskottiin tuona aikana olevan unimolekulaarisia. Hinshelwood antoi merkittävän panoksensa näiden reaktioiden mekanismin ymmärtämiseksi vuonna 1927. Hinshelwood teki laajennuksen tieteelliseen työhönsä tutkimalla Harold Warris Thompsonin kanssa kaasuräjähdyksiä kuten H2/O2-kaasuseoksen palaminen. Hän selitti jo vuonna 1928 palamisreaktioiden tapahtuvan ketjureaktioina ja laajensi myöhemmin tutkimuksiaan liuosreaktioihin. 

Hinshelwood kiinnostui 1920-luvun lopulla tutkimaan kokeellisesti kiinteällä pinnalla tapahtuvia kemiallisia reaktioita ja selvittämään heterogeenisen katalyysireaktion mekanismia, jota nykyään tunnetaan Langmuir-Hinshelwood-prosessina. Hinshelwoodilla oli myös merkittävä osuus tutkimuksessa, joka selvitti bakteerisoluissa tapahtuvia biokemiallisia reaktioita.
 Hinshelwood on julkaissut fysikaalisesta kemiasta oppikirjan.

### Viitteet
Naamijoki (joki)

**Naamijoki** on yksi Tornionjokeen laskevista joista.

Naamijoki on aiemmin ollut yksi merkittävimmistä meritaimenen lisääntymisaluista Tornion- ja Muonionjokien Suomen puoleisella alueella. Meritaimenen lisääntyminen Naamijoella on kuitenkin lähes loppunut emokalojen vähäisen määrän sekä alueella tehtyjen perkauksien ja ojituksien vuoksi. Valuma-alueella suoritetut koneelliset toimet ovat heikentäneet muun muassa kalakannan ravinnon saantia.

## Lähteet
Hongkongin filharmoninen orkesteri

**Hongkongin filharmoninen orkesteri** (, ) on Hongkongin suurin sinfoniaorkesteri. Sen edeltäjä Sino-British Orchestra aloitti vuonna 1947. Se muutti nimensä Hongkongin filharmoniseksi orkesteriksi vuonna 1957, ja siitä tuli ammattiorkesteri vuonna 1974.

Orkesterin taiteellisena johtajana toimi vuosina 2004–2012 alankomaalainen Edo de Waart ja hänen jälkeensä musiikillisena johtajana Jaap van Zweden 2012–2024. Englantilaiselle David Athertonille, joka oli orkesterin taiteellinen johtaja vuosina 1989–2000, myönnettiin eläköityessään vuonna 2000 orkesterin kunniakapellimestarin (*Conductor Laureate*) arvonimi.

Suomalainen Tarmo Peltokoski valittiin vuonna 2024 orkesterin uudeksi musiikilliseksi johtajaksi. Hän toimii tehtävässä neljän vuoden ajan alkaen kaudesta 2026–2027.

## Lähteet

## Aiheesta muualla
* Viralliset kotisivut
Radioasema Q

**Radioasema Q** oli oululaisen Kaimax Media Oy:n harjoittama paikallisradiokanava. Radion ohjelmistoon kuului suurimmaksi osaksi suomalainen iskelmämusiikin soittaminen. Lisäksi kanava esitti muun muassa suorana urheiluotteluita.

Kanavan taajuusalue oli 89,4 *MHz* Oulun seudulla. Radioasema Q toimi 2000-luvun alkupuolella osana itsenäisten paikallisradioiden muodostamaa *Iskelmä-Suomi*-ketjua. Lopulta se kuitenkin muuttui Iskelmä Ouluksi. Ennen Radioasema Q:ta samalla kuuluvuusalueella lähetti Radio Alex

Kanavan RDS-koodi oli: ___Q____

## Lähteet
Svea torn

**Svea torn** on 17-kerroksinen ja 50 metriä korkea asuintalo Tukholman Ladugårdsgärdetin kaupunginosassa. Se sijaitsee 1990-luvun alussa rakennetun Starrbäcksängenin asuinalueen reunalla, entisten Svean tykistörykmentin kasarmien vieressä. Rakennuksen on suunnitellut arkkitehtitoimisto ÅWL Arkitekter ja se rakennettiin 2006–2007. Ensimmäiset asukkaat muuttivat taloon joulukuussa 2007. Sylinterinmuotoisessa kerrostalossa on 70 asumisoikeusasuntoa. Muita vastaavia korkeita asuinrakennuksia Tukholmassa on muun muassa 24-kerroksinen ja 86-metrinen Söder Torn.

## Lähteet

## Aiheesta muualla
Elina Rintala

**Elina Rintala** (ent. Salovaara, s. 28. huhtikuuta 1970) on suomalainen näyttelijä.

## Ura

Rintala on ollut valmistumisestaan lähtien vuodesta 1997 kiinnitettynä Tampereen teatterissa. Hän esiintyi Riihi­vuoren teatterissa *Pirun­pelto*-näytelmässä.

Television puolella Rintala on nähty sarjoissa kuten *[[Muodollisesti pätevä]]*, *[[Hovimäki]]*, *[[Kummeli esittää: Kontio & Parmas|Kontio & Parmas]]*, *[[Tehdas (televisiosarja)|Tehdas]],* *[[Pirunpelto (televisiosarja)|Pirunpelto]], ja [[Koskinen (televisiosarja)|Koskinen]].* Hän toimi 1990-luvulla myös Yle TV2:n kuuluttajana.

## Yksityiselämä

Rintala oli naimisissa 1994–2010 kansan­edustaja Pertti Salovaaran kanssa. Heillä on kaksi tytärtä.

## Teatteri

#### Tampereen Teatteri

* I Love You Because (2011)
* Onnen maa (2011)
* Veriveljet (2012)
* Tuhkaa ja teräviä (2012)
* Kylmä murha (2013)
* Villikalkkuna (2014)
* Älä pukeudu päivälliselle (2014)
* Skavabölen pojat (2015)
* Tiputus (2015)
* Joulu soikoon! (2016)
* Tuttiritari ja lohikäärmeen salaisuus (2017)
* Cats (2017)
* Musta sydän (2017)
* 1918 Teatteri taistelussa (2018)
* Sylityksin (2018)
* Anna Karenina (2018)
* Rikos ruutupaperilla (2019)
* Notre Damen kellonsoittaja (2019)
* Saatana saapuu Moskovaan (2021)

#### Muualla

* Komisario Koskinen ja pahanpuhujat (2022, Tampereen Komediateatteri)

## Lähteet
Joutsijärven rautatieasema

**Joutsijärven rautatieasema** () on entinen  rautatieliikennepaikka Joutsijärven kylässä Kemijärven kaupungissa Suomen rataverkkoon kuuluvalla rataosalla . Liikennepaikka sijaitsee noin 27 kilometriä itään Kemijärveltä. Se avattiin liikenteelle 4. maaliskuuta 1947.

Joutsijärvellä ei ole lainkaan henkilöliikennettä, se lakkautettiin 28. toukokuuta 1967. Satunnainen raakapuunkuormaus loppui, kun rata suljettiin liikenteeltä joulukuussa 2012. Samalla Joutsijärven liikennepaikka lakkautettiin

Joutsijärven asemarakennus on Jarl Ungernin suunnittelema lautavuorattu hirsirunkoinen rakennus. Sen itäpuolella sijaitsee punatiilinen vesitorni.

## Lähteet
Hanhikosken rautatieasema

**Hanhikosken rautatieasema** () on rautatieliikennepaikka Kemijärven kaupungissa Suomen rataverkkoon kuuluvalla rataosalla . Nykyisin liikennepaikka on miehittämätön linjavaihde, eikä siellä ole henkilöliikennettä.

Hanhikoski avattiin liikenteelle 15. tammikuuta 1934. Thure Hellströmin suunnittelema laiturirakennus oli valmistunut jo vuonna 1932. Saksalaiset tuhosivat rakennuksen Lapin sodassa. Uusi laiturirakennus rakennettiin 1948. Hanhikoski muutettiin miehittämättömäksi 1. syyskuuta 1954 ja henkilöliikenne lakkautettiin 31. toukokuuta 1970. Laiturirakennus ja muita rakennuksia siirtyi vuonna 2007 Senaatti-kiinteistöille ja sitä kautta myyntiin.

Hanhikosken ratapiha käsittää pääraiteen lisäksi yhden lyhyen kuormausraiteen, jonka pituus on noin 160 metriä. Ratapihalla on aiemmin ollut lisäksi pitkä sivuraide, joka on purettu.

## Lähteet
Stadsgårdshissen

**Stadsgårdshissen** (tunnettu myös nimellä Sofiahissen) on Tukholmassa Södermalmissa sijaitseva henkilöhissi. Hissi sijaitsee tunnetummalta Katarinahisseniltä itäänpäin ja kulkee Stadsgårdenin ja Katarinavägenin yläosan välillä. Hissin vihittiin käyttöön 22. joulukuuta 1907. Rakentamista ehdotti tukkukauppias E. W. Djurling, hän myös vastasi sen 64&nbsp;000 kruunun rakentamiskustannuksista. Hissiä käyttivät pääasiallisesti satamatyöläiset ja se oli käytössä kello 6.30–17.00 välisenä aikana. Vuodesta 1967 lähtien vuosittaiset käyttäjämäärät laskivat noin 29&nbsp;000:een. Hissi suljettiin lokakuussa 1971. Nykyään se on Carl Anton Axelssonin ateljeen käytössä.

## Lähteet
Kursun rautatieasema

**Kursun rautatieasema** () on lakkautettu rautatieliikennepaikka Kursun kylässä Sallan kunnassa Suomen rataverkkoon kuuluvalla rataosalla . Liikennepaikka sijaitsee noin 39 kilometrin päässä Kemijärveltä itään. Se avattiin ensimmäisen kerran laiturivaihteena 8. joulukuuta 1941. Jatkosodan aikana Kursu muutettiin miehittämättömäksi. Sodan jälkeen Kursu avattiin uudelleen miehitettynä 17. maaliskuuta 1947. Samana vuonna kursuun rakennettiin asemarakennus Lapin jälleenrakentamiskauden tyyppipiirustusten mukaisesti.

Liikennepaikalla on ollut kolme kuormausraidetta sekä tavaranosturi ja vaununsiirtolaite. Tavaranosturi ja monia muita rakennelmia on purettu.

Henkilöliikenne oli lakkautettuna radalla vuosina 1949–1961. Lopullisesti henkilöliikenne lakkautettiin 25. toukokuuta 1967, ja tavaraliikenne 1. tammikuuta 2001. Asemarakennus siirtyi Senaatti-kiinteistöille 2007. Asemalla oli liikenteenohjauksellista käyttöä varsinaisen liikenteen jälkeen, mutta se lakkautettiin 9. joulukuuta 2012 muiden Isokylä–Kelloselkä rataosuuden asemien tapaan.

## Lähteet
Salmivaaran rautatieasema

**Salmivaaran rautatieasema** () on lakkautettu rautatieliikennepaikka Sallan kunnassa Suomen rataverkkoon kuuluvalla rataosalla . Liikennepaikka sijaitsi Salmivaaran kylässä, noin 55 kilometriä itään Kemijärveltä.

Liikennepaikka on avattiin liikenteelle 8. joulukuuta 1941 niin kutsutun Sallan radan valmistuessa. Salmivaarassa oli soraraide. Sotien jälkeen Salmivaaraan rakennettiin asemarakennus jälleenrakentamiskauden tyyppipiirustusten mukaisesti. Myös soraraiteelle tehtiin kolmioraide, jotta sieltä voitiin liikennöidä rataa molempiin suuntiin. Salmivaaran liikennepaikka avattiin uudelleen liikenteelle 17. maaliskuuta 1947. Samana vuonna myös asemarakennus valmistui.

Radan henkilöliikenne oli lakkautettuna vuosina 1949–1961. Vuonna 1961 henkilöliikenne aloitettiin uudelleen, mutta se lakkautettiin lopullisesti 28. toukokuuta 1967. Salmivaaran soraraide suljettiin 1978. Liikennepaikka oli viimeisinä vuosinaan miehittämätön ja se luokiteltiin linjavaihteeksi. Vakinaista tavaraliikennettä ei ollut. Liikennepaikka lakkautettiin Isokylä–Kelloselkä-rataosuuden liikenteeltä sulkemisen yhteydessä 8. joulukuuta 2012. Salmivaaran ratapiha käsittää pääraiteen lisäksi kaksi kuormausraidetta.

## Lähteet
Kuusivaaran seisake

**Kuusivaaran seisake** () oli rautatieliikennepaikka Kemijärven kaupungissa, Lapissa, Suomen rataverkkoon kuuluvalla rataosalla . Liikennepaikka sijaitsee Kuusivaaran kylässä. Virallisesti liikennepaikka oli loppuaikoinaan seisake. Kuusivaaran ratapiha on purettu, jäljellä oli liikenteen loppuvaiheessa enää pääraide matkustajalaitureineen.

Rautatievirasto kielsi matkustajajunien pysähtymisen Kuusivaaran seisakkeella asemainfrastruktuurin puutteiden vuoksi 5. joulukuuta 2007 alkaen. Ratahallintokeskus lakkautti liikennepaikan 30. kesäkuuta 2008.

## Lähteet
Minä Aku Ankka

**Minä Aku Ankka** on vuonna 1972 julkaistu 280-sivuinen Aku Ankka -jättikirja.

Aku Ankan jättikirjat saivat arvostelijoilta kielteisen vastaanoton, koska kirjojen sivutaitto ja väritys olivat epäonnistuneita.

## Sarjakuvatarinat
* *Jäämaan aarre – Frozen Gold* (s. 21)
* *[[Kulmikkaat munat|Nelikulmaiset munat]] – Lost in the Andes* (s. 35)
* *Zombi – Voodoo Hoodoo* (s. 49)
* *Tiikerinsyöttinä – Maharajah Donald* (s. 65)
* *Grönlannissa – Luck of the North* (s. 81)
* *Etsii yksisarvista – Trail of the Unicorn* (s. 97)
* *Toteemien maassa – Land of the Totem Poles* (s. 111)
* *Joulupukkina – A Letter to Santa* (s. 125)
* *Taikatiimalasi – The Magic Hourglass* (s. 139)
* *Atomivakoilijat – Dangerous Disguise* (s. 155)
* *[[Aku Ankka pelastaa Tyhjälän joulun|Pelastaa Tyhjälän joulun]] – A Christmas for Shacktown* (s. 171)
* *[[Ovela Roope-setä]] – Only a Poor Old Man* (s. 189)
* *[[Kultainen kypärä (sarjakuva)|Kultainen kypärä]] – The Golden Helmet* (s. 207)
* *[[Aku Ankka ja punainen postimerkki|Punainen postimerkki]] – The Gilded Man* (s. 225)
* *Sunien seitsemän kaupunkia – The Seven Cities of Cibola* (s. 243)
* *Kultainen talja – The Golden Fleecing* (s. 259)

## Lähteet
Enonkosken Pyrintö

**Enonkosken Pyrintö** (**EnPy**) on urheiluseura Enonkoskelta Etelä-Savosta, joka perustettiin vuonna 1919. Tunnetuin Pyrinnön urheilija on juoksija Antti Loikkanen.

Enonkosken Pyrinnön miesten lentopallojoukkue nousi kaudeksi 2007–2008 Suomen toiseksi korkeimmalle sarjasolle 1-sarjaan. Kaudella 2009–2010 Pyrintö toimi 1-sarjassa Keski-Savon Paterin ja East Volleyn muodostaman uuden eteläsavolaisen SM-liigajoukkueen Saimaa Volleyn farmijoukkueena.

Pyrinnön lentopallon edustusjoukkue luopui kauden 2015–2016 jälkeen ykkössarjan paikastaan. Pasi Arkon mukaan pienen tekijäporukan voimat alkoivat olla loppu, eikä joukkueen toimintaa ollut enää mahdollista jatkaa.

## Lähteet

## Aiheesta muualla
* Virallinen sivu 
* Etelä-Savon radion juttuarkisto: Enonkosken Pyrintö suuntaa sarja-avaukseen
Numenius

**Numenius** voi tarkoittaa ainakin seuraavia:

* kuovit, lintujen suku (suku *Numenius*)
* Numenios, antiikin kreikkalainen filosofi
Liina Aunola

**Liina Aunola** (s. 1978) on suomalainen ilma-akrobaatti. Hän on esiintynyt Sirkus Finlandiassa ja ulkomailla Englannissa, Hollannissa, Ruotsissa ja Japanissa. Hänellä on ollut myös kiinnitys yhdysvaltalaisessa Ringling Brothers -sirkuksessa.

Aunola on valmistunut Turun ammattikorkeakoulusta sirkustaiteen ohjaajaksi. Esiintyvät Taiteilijat ry. valitsi hänet vuoden 2008 viihdetaiteilijaksi.

## Sirkukset
*Cirkus Olympia (2003)
*WinterCircus Martin Hanson (2003/2004)
*Duffy's Circus (2004)
*Billy Smart's Circus (2005)
*Sirkus Finlandia (2007)
*Ringling Brothers Circus (2007) 

## Lähteet
Liian vähän aikaa

**20 suosikkia – Liian vähän aikaa** on Irmeli Mäkelän kokoelma-albumi vuodelta 2001. Levy on osa *[[20 suosikkia]]* -kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Numenios

**Numenios Apameialainen** (100-luvun loppupuoli) oli antiikin kreikkalainen keskiplatonilainen ja uuspythagoralainen filosofi. Hän vaikutti Apameiassa Syyriassa ja toimi uusplatonismin edelläkävijänä.

## Filosofia

Numenios vaikuttaa pitäneen Pythagorasta korkeimpana auktoriteettinaan, mutta samaan aikaan hän seurasi pääkohdissa Platonia, jota kutsui ”Attikan Moosekseksi”. Professori Michael Wagnerin mukaan Numenios osoitti gnostilaista taipumusta.

Merkittävin ero Numenioksen ja Platonin ajattelun välillä oli hänen tekemänsä ero ”ensimmäisen jumalan” ja demiurgin välillä. Tämä johtuu todennäköisesti juutalais-aleksandrialaisten filosofien, erityisesti Filonin ja hänen *[[logos]]*-teoriansa, vaikutuksesta. Prokloksen mukaan Numenios katsoi, että oli olemassa eräänlainen jumalien kolminaisuus, jonka jäseniä hän nimitti ”isäksi”, ”tekijäksi” ja ”siksi mikä on tehty”. Ensin mainittu oli ylin jumaluus tai puhdas järki, toinen maailman luoja, kolmas maailma itse. Numenios piti ruumista sielun vankilana.

## Teokset
Numenioksen tutkielmista on säilynyt katkelmia Eusebioksen teoksessa *Praeparatio Evangelica*. Näihin kuuluvat tutkielma *Hyvästä*, tutkielmat jotka käsittelivät seikkoja joissa akatemialaiset poikkesivat Platonista, sekä tutkielma Platonin mystisistä sanonnoista. Origeneen mukaan ensin mainittu sisälsi viittauksen Jeesukseen.

Numenioksen teokset olivat arvossaan uusplatonilaisten keskuudessa, ja Plotinoksen oppilaan Amelioksen sanotaan kirjoittaneen lähes kaksi kirjaa kommentaareja niihin.

## Lähteet
* ”Numenius”, 

## Kirjallisuutta
* Mullach, F. G.: *Frag. Phil. Gram.* iii.
* Ritter & Preller: *Hist. Phil. Graecae* (toim. E. Wellmann, 1898), 624–7
* Thedinga, F.: *De Numenio philosopho Platonico* (Bonn, 1875)
* Whittaker, T.: *The Neo-Platonists* (1901)

## Aiheesta muualla
*
Christoph Bieler

**Christoph Bieler** (s. 28. lokakuuta 1977 Hall in Tirol) on itävaltalainen uransa lopettanut yhdistetyn hiihtäjä ja olympiavoittaja.

Bielerin uran parhaimmat saavutukset ovat joukkuekilpailusta. Torinossa 2006 hän kuului Itävallan olympiakultaa voittaneeseen joukkueeseen ja Salt Lake Cityssä 2002 sekä Sotšissa 2014 pronssijoukkueeseen. Maailmanmestaruuskilpailuissa Bieler on maailmanmestari joukkuekilpailusta Val di Fiemmestä 2003 ja pronssimitalisti Oberstdorfista 2005. 

Bielerin paras henkilökohtainen arvokisasaavutus on normaalimatkan neljäs tila Sapporon MM-kisoissa 2007. Lisäksi hän on ollut kuudes normaalimatkalla Val di Fiemmessä 2003 ja yhteislähtökilpailussa Liberecissä 2009 sekä kahdeksas normaalimäen Gundersen-kilpailussa Liberecissä 2009 ja Val di Fiemmessä 2013. Olympiakisoissa hän on ollut kolmastoista Torinon 2006 normaalimatkan kilpailussa, kymmenes Vancouverin 2010 suurmäen ja yhdestoista Sotšin 2014 normaalimäen Gundersen-kilpailussa.

Bieler saavutti ensimmäisen palkintosijansa maailmancupissa oltuaan kolmas yhteislähtökilpailussa Sapporossa 25. tammikuuta 2004. Ensimmäisen voittonsa hän saavutti sprinttikilpailussa Lillehammerissa 3. joulukuuta 2006. Yhdistetyn maailmancupissa hän on voittanut yhteensä kuusi osakilpailua ja ollut palkintokorokkeella 17 kertaa. Kaudella 2006–2007 hän sijoittui neljänneksi niin maailmancupin kokonaiskilpailussa kuin sprintticupissakin. Seuraavalla kaudella hän oli neljäs sprintticupissa ja kuudes kokonaiskilpailussa.

Bieler lopetti uransa yhdistetyn hiihtäjänä keväällä 2015.

Bielerin seura on HSV Absam-Bergisel.

## Saavutuksia
* Olympiakulta joukkuekilpailussa 2006
* Olympiapronssi joukkuekilpailussa 2002 ja 2014
* MM-kulta joukkuekilpailussa 2003
* MM-pronssi joukkuekilpailussa 2005

## Aiheesta muualla
*
*Virallinen kotisivu
Robert Iler

**Robert Iler** (s. 2. maaliskuuta 1985) on yhdysvaltalainen näyttelijä. Hän on näytellyt muun muassa vuosina 1999–2007 mafiapomo Tony Sopranon poikaa televisiosarjassa *[[Sopranos]]*. Hän näytteli samaan aikaan myös muutamassa muussa televisiosarjassa ja elokuvassa. *Sopranosin* päätyttyä hän kuitenkin pääasiallisesti vetäytyi näyttelijänuralta. Sittemmin hän on muun muassa juontanut puheohjelmaa niin ikään *Sopranosissa* näytelleen Jamie-Lynn Siglerin kanssa.

## Yksityiselämä
Iler syntyi ja kasvoi New Yorkissa. Hän on etniseltä taustaltaan amerikanirlantilainen. Iler jäi teinivuosinaan kiinni omaisuusrikoksesta ja marihuanan hallussapidosta. 

## Lähteet
Edmund Allenby

**Edmund Henry Hynman Allenby** (23. huhtikuuta 1861 Brackenhurst, Englanti – 14. toukokuuta 1936 Lontoo, Englanti) oli brittiläinen sotilas, sotamarsalkka ja hallintoviranomainen, joka toimi ensimmäiseen maailmansotaan Brittiläisen siirtoarmeijan johdossa Lähi-idän taisteluissa.

Allenby valmistui Sandhurstin sotakorkeakoulusta, ja hänen sotilasuransa alkoi vuonna 1882 ratsuväessä. Hänen ensimmäinen palveluspaikkansa oli Etelä-Afrikka, jossa hän osallistui myös toiseen buurisotaan (1899–1901). Sodan loputtua Allenby oli ylennetty jo everstiksi.

Ensimmäisessä maailmansodassa Allenby sai komennettavakseen Brittiläisen siirtoarmeijan ratsuväkidivisioonan. Ypresin ensimmäisen taistelun jälkeen Allenby ylennettiin Britannian kolmannen armeijan komentajaksi. Kuitenkin vuonna 1917 Allenby siirrettiin Lähi-itään brittiläisten Egyptin-joukkojen komentajaksi, mikä johtui pitkälti siitä, että hänellä oli ollut erimielisyyksiä Douglas Haigin kanssa Arrasin taistelun taktiikasta.

Allenbyn tehtäväksi annettiin vallata Jerusalem turkkilaisilta jouluun 1917 mennessä. Hänen onnistuikin valloittaa Gazan kaupunki Gazan kolmannessa taistelussa marraskuussa 1917 ja joulukuussa Jerusalem. Seuraavan vuoden syyskuussa Allenbyn joukot kukistivat turkkilaiset pohjoisempana Megiddon taistelussa, minkä ansiosta hän valloitti myös Damaskoksen ja Aleppon. Vuonna 1919 Allenby nimitettiin sotamarsalkaksi ja aateloitiin.

Sodan jälkeen Allenby toimi Brittiläisen kansainyhteisön lähettiläänä Egyptissä vuodet 1919–1925. Vuonna 1925 hän jäi eläkkeelle ja siirtyi Edinburghin yliopiston rehtoriksi. Allenby kuoli vuonna 1936 ja hänet haudattiin Westminster Abbey -kirkkoon.

Allenby on esiintynyt roolihahmona monessa elokuvassa ja kirjallisuudessa. *[[Arabian Lawrence]]* -elokuvassa häntä esittää Jack Hawkins.

## Lähteet

## Aiheesta muualla

*
Craig T. Nelson

**Craig Theodore** **Nelson** (s. 4. huhtikuuta 1944 Spokane) on yhdysvaltalainen näyttelijä. 

Nelson on esiintynyt esimerkiksi vuoden 1982 kauhuelokuvassa *[[Poltergeist (elokuva)|Poltergeist]]*. Elokuvarooliensa ohella hän on esittänyt pääroolia muun muassa televisiosarjoissa *[[Coach]]* vuosina 1989–1997 ja *[[Poliisipäällikkö Mannion]]* vuosina 2000–2004. Nelsonille myönnettiin vuonna 1992 Emmy-palkinto ja hän oli neljänä peräkkäisenä vuotena 1992–1995 Golden Globe -ehdokkaana. 

## Lähteet

## Aiheesta muualla

*
Albinos

**Albinos** () (n. 150) oli antiikin kreikkalainen keskiplatonilainen filosofi, joka eli Smyrnassa ja oli Galenoksen aikalainen.

Albinokselta tunnetaan lyhyt tutkielma nimeltä *Johdanto [[Platonin dialogit|Platonin dialogeihin]]*. Selvitettyään dialogin luonteen, jota hän vertaa draamaan, kirjoittaja jakaa Platonin dialogit neljään luokkaan, loogisiin, kriittisiin, fysikaalisiin ja eettisiin dialogeihin, ja mainitsee myös nykyisin useimmiten käytetyn jaon tetralogioihin eli neljän dialogin ryhmiin. Hän neuvoo, että *[[Alkibiades I|Alkibiades]]*, *[[Faidon (dialogi)|Faidon]]*, *[[Valtio (Platon)|Valtio]]* ja *[[Timaios (dialogi)|Timaios]]* tulisi lukea sarjaksi.

Boethius ja Cassiodorus mainitsevat latinaksi kirjoittaneen Albinoksen (tai Albinuksen), joka kirjoitti musiikista ja geometriasta. Kyseessä saattaa olla eri henkilö.

Albinos on joskus sekoitettu Alkinookseen. Saksalainen tutkija Jacob Freudenthal laittoi 1800-luvulla Alkinooksen teoksen *Platonismin käsikirja* Albinoksen nimiin. John Wittaker on kuitenkin kumonnut tämän vuonna 1990.

## Lähteet
Rouslain

**Rouslain** eli Roosa Liina on Kari Levolan nuortenkirjasarjan päähenkilö. Rouslain-kirjat kuuluvat Kirjava kukko -sarjaan. Roosa Liinalla on poikaystävä nimeltä Joonatan ja paras kaveri Anni. Hänen perheeseensä kuuluu äiti, isä, isoveli Eemeli ja pikkuveli Reima, jota ei neljän ensimmäisen kirjan aikana ole. 

## Rouslainista kertovat kirjat
* *Enkelikuponki* (1996)
* *Pussauskoppi* (1997)
* *Elämä jatkuu, Rouslain* (1998)
* *Sysimusta sukkapyykki* (1999)
* *Pyrstötähdestä ei päivääkään* (2000) 
* *Äksy syysyskä* (2002)
* *Tähtiin ja takaisin* (2003)
* *Rouslainin ilmapuntari* (2006)
Bobby Baldwin

**Bobby Baldwin** on yhdysvaltalainen entinen pokeriammattilainen ja nykyinen kasinonjohtaja. 

Baldwin voitti World Series of Pokerin pääturnauksen vuonna 1978 kaikkien aikojen nuorimpana pelaajana (ennätyksen rikkoi Stu Ungar vuonna 1980). Hän on voittanut kaikkiaan neljä WSOP-ranneketta vuosina 1977–1979. Vuonna 2003 Baldwin valittiin Poker Hall of Fameen.

Vuonna 1982 Baldwinista tuli Golden Nugget -kasinon asiantuntija ja 1984 hänestä tuli yrityksen hallituksen puheenjohtaja. Vuonna 1987 hänet valittiin The Miragen johtoon. Vuonna 1998 Baldwin nimettiin Bellagion hotellin ja kasinon hallituksen puheenjohtajaksi. Vuosina 1999–2000 hän oli myös Steve Wynnin alaisuudessa Mirage Resortsin rahoituspäällikkönä. Kun vuonna 2000 Mirage Resorts ja MGM Grand yhdistyivät, hänestä tuli MGM Miragen tytäryhtiön Mirage Resortsin toimitusjohtaja.

Vuonna 2005 MGM Miragen ostettua Mandalay Resort Groupin, Baldwinista tuli yrityksen Project City Center -hankkeen vetäjä samalla jatkaen Mirage Resortsin johdossa.
 
Mike Caro on kirjoittanut Baldwinista kirjan *Bobby Baldwin’s Winning Poker Secrets*. Baldwin on kirjoittanut myös Doyle Brunsonin pokerioppaaseen *[[Super/System]]*. Baldwinin oma pokeriopas *Tales Out of Tulsa* ilmestyi vuonna 1985.

## WSOP-rannekkeet

## Kirjallisuutta

* 
* 

## Lähteet

## Aiheesta muualla

*
Sandrine Bailly

**Sandrine Bailly** (s. 25. marraskuuta 1979) on ranskalainen uransa lopettanut ampumahiihtäjä, olympiamitalisti ja maailmanmestari.

Bailly hiihti ankkuriosuuden pronssia voittaneessa Ranskan viestijoukkueessa Torinon talviolympialaisissa 2006 sekä hopeaa saavuttaneessa joukkueessa Vancouverin olympialaisissa 2010. Maailmanmestaruuskilpailuissa hän on voittanut kahdeksan MM-mitalia: yhden kullan, kaksi hopeaa ja viisi pronssia. Maailmanmestaruuden hän voitti takaa-ajokilpailussa vuonna 2003 jakaessaan kultamitalin Martina Glagowin kanssa; molemmat ampuivat kaksi ohilaukausta. Kaudella 2004–2005 hän voitti ampumahiihdon maailmancupin, oli toinen kaudella 2007–2008 sekä kolmas kaudella 2003–2004. Maailmancupista hänellä on 20 osakilpailuvoittoa ja yhteensä 42 palkintopallisijoitusta.

## Saavutuksia
* **Talviolympialaiset**
** Salt Lake City 2002: seitsemäs sprintissä
** Torino 2006: pronssia viestissä, kuudes normaalimatkalla ja sprintissä, kymmenes yhteislähdössä, kahdestoista takaa-ajossa
** Vancouver 2010: hopeaa viestissä, seitsemäs yhteislähdössä, viidestoista sprintissä

* **Maailmanmestaruuskilpailut**
** Pokljuka 2001: viides viestissä 
** Hanti-Mansijsk 2003: kultaa takaa-ajossa, pronssia yhteislähdössä, viides viestissä, seitsemäs sprintissä
** Oberhof 2004: pronssia yhteislähdössä, neljäs normaalimatkalla, viides sprintissä ja viestissä, kahdestoista takaa-ajossa
** Hochfilzen 2005: neljäs normaalimatkalla, sprintissä ja viestissä, yhdeksäs takaa-ajossa ja yhteislähdössä
** Hanti-Mansijsk 2005: kuudes sekaviestissä
** Pokljuka 2006: pronssia sekaviestissä
** Anterselva 2007: hopeaa sekaviestissä ja viestissä, yhdeksäs normaalimatkalla ja sprintissä
** Östersund 2008: pronssia viestissä, viides takaa-ajossa ja sprintissä, kahdestoista yhteislähdössä
** Pyeongchang 2009: pronssia viestissä, yhdeksäs normaalimatkalla, kymmenes sprintissä
	
* **Maailmancupin kokonaiskilpailu**
**Kausi 2002–2003: kuudes
**Kausi 2003–2004: kolmas
**Kausi 2004–2005: voitto
**Kausi 2005–2006: neljäs
**Kausi 2006–2007: kahdeksas
**Kausi 2007–2008: toinen

## Lähteet
* 
*http://www.sandrinebailly.com

## Aiheesta muualla

*Virallinen kotisivu
Chuck Daly

**Charles Jerome ”Chuck” Daly** (20. heinäkuuta 1930 – 9. toukokuuta 2009) oli yhdysvaltalainen koripallovalmentaja. Hänet valittiin Basketball Hall of Fameen vuonna 1994. 

Daly valmensi Yhdysvaltain koripallomaajoukkuetta, joka voitti kultaa vuoden 1992 kesäolympialaisissa Barcelonassa. Hän kuoli haimasyöpään 78-vuotiaana.

## Joukkueet
Daly toimi päävalmentajana seuraaville NBA-joukkueille:

* Cleveland Cavaliers (1981–1982)
* Detroit Pistons (1983–1992); NBA:n mestaruus 1989 ja 1990
* New Jersey Nets (1992–1994)
* Orlando Magic (1997–1999)

## Lähteet